ПРОТОКОЛ № 18
от заседанието на Комисия по правни и институционални въпроси към Пленума на Висшия съдебен съвет, 
проведено на 29 май 2017 г.

Днес, 29 май 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ - отсъства
					КАРОЛИНА НЕДЕЛЧЕВА
					МАГДАЛЕНА ЛАЗАРОВА - отсъства
					НЕЗАБРАВКА СТОЕВА - отсъства
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Аделина Кандова – главен експерт в дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева - гл. експерт - връзки с обществеността в дирекция „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Проект на наредба за извършване на процесуални действия и удостоверителни изявления в електронна форма. 
- Отчет за дейността на Комисията по предложенията и атестирането на съдии, прокурори и следователи към ВСС за 2016 г.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Определяне на участници в срещи с представители на Европейската комисия /ЕК/ в рамките на Експертна мисия на ЕК в България по Механизма за сътрудничество и оценка /МСО/ в периода 14-16 юни 2017 г. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРИЕМА ЗА СВЕДЕНИЕ предоставената информация.
1.2. ПРЕДЛАГА НА ПЛЕНУМА НА ВСС да потвърди предложените дати и часове за провеждане на срещите.
1.3. ПРЕДЛАГА НА ПЛЕНУМА НА ВСС ДА ОПРЕДЕЛИ следните членове на ВСС за участие в срещите с представители на ЕК:

Сряда, 14 юни 2017 г. 
13:00 – 14:30 ч. /14:00 – 15:30/ - Съвместна среща с министъра, отговарящ за съдебната реформа, и Висшия съдебен съвет /ВСС/
-………………- член на ВСС;
-………………- член на ВСС;
-………………- член на ВСС;

Петък, 16 юни 2017г.
10:30-12:00 ч. – Съвместна среща с представители на ИВСС, ВСС, МП,ВКС, ПРБ
-………………- член на ВСС;
-………………- член на ВСС;

Петък, 16 юни 2017г.
13:30-14:30 ч. – Съвместна среща с представители на ИВСС, ВСС, МП
	-………………- член на ВСС;
 -………………- член на ВСС;

	1.4. ИНФОРМАЦИЯТА за определените участници да се изпрати на лицата за контакти в МП.
	1.5. МАТЕРИАЛИТЕ да се внесат за разглеждане в заседанието на Пленума на ВСС за 01.06.2017 г. 

2. ОТНОСНО: Покана от ГД „Правосъдие и потребители“, отдел „Съдебни политики и върховенство на закона“ на ЕК, във връзка с предстояща среща на лицата за контакт на националните съдебни системи, която ще се проведе на 3 юли 2017 г. в гр. Брюксел, Белгия 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕДЛАГА НА ПЛЕНУМА НА ВСС да възложи на Главния секретар на ВСС да командирова Христина Тодорова – директор на дирекция „Международна дейност“ В АВСС, за участие в срещата на лицата за контакт на националните съдебни системи, за периода 2-4 юли 2017 г., гр. Брюксел, Белгия.
2.2. Пътните разходи и разходите за една нощувка са за сметка на ЕК. Пътуването ще се извърши със самолет. 
2.3. Разходите за една нощувка са за сметка на ВСС.
2.4. Разходите за дневни пари за три дни и разходите за медицинска застраховка са за сметка на ВСС.
2.5. ИЗПРАЩА преписката на "Бюджет и финанси" за сведение и по компетентност.
2.6. Внася материалите за разглеждане на заседанието на Пленума на ВСС, насрочено за 08.06.2017 г. 

Главен експерт в д-я „Международна дейност“
                                                                   А. Кандова

II. ПУБЛИЧНА КОМУНИКАЦИЯ:

3. ОТНОСНО: Проект на предложение за участие на Висшия съдебен съвет в конкурса „Кристални везни на правосъдието“ на Европейската комисия за ефективност на правосъдието (CEPEJ) на Съвета на Европа

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. 	Одобрява проекта на предложение за участие на Висшия съдебен съвет в конкурса „Кристални везни на правосъдието“ на Европейската комисия за ефективност на правосъдието (CEPEJ) на Съвета на Европа.

  3.2.	Изказва благодарност на г-жа Катя Няголова, експерт „връзки с обществеността“ в Окръжен съд – Ямбол за участието ѝ при изготвянето на проекта на предложение за участие на Висшия съдебен съвет в конкурса „Кристални везни на правосъдието“ на Европейската комисия за ефективност на правосъдието (CEPEJ) на Съвета на Европа.

4. ОТНОСНО: Писмо от административния ръководител на Окръжна прокуратура - Бургас относно проведен „Ден на отворените врати“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1.	Приема за сведение писмото от административния ръководител на Окръжна прокуратура - Бургас относно проведен „Ден на отворените врати“.
	
     4.2.	Възлага на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

Гл. експерт - връзки с обществеността в д-я „Публична комуникация и протокол“
                                                                                     З.Златева 

III. ПРАВНИ ВЪПРОСИ:

5. ОТНОСНО:  Доклад за дейността на Инспектората към ВСС за 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	5.1. ПРИОБЩАВА доклада за дейността на Инспектората към ВСС за 2016 г. към доклада на Висшия съдебен съвет за 2016 г.

6. ОТНОСНО: 	Определяне на представител на Висшия съдебен съвет /ВСС/ за член на подгрупа „Защита на личните данни“ към Работна група №33

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	6.1. ОПРЕДЕЛЯ Иванка Котева – началник на отдел „Деловодно обслужване“ за член на подгрупа „Защита на личните данни“ към Работна група №33

7. ОТНОСНО:	Жалба от Благой Порязов срещу председателя на Окръжен съд – гр. Пловдив

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Да се изпрати спешно напомнително писмо до Окръжен съд - гр. Пловдив, ведно с копие от получената преписка.

8. ОТНОСНО: 	Запитване от Окръжен съд – гр. Благоевград във връзка с прилагане на разпоредбите на чл. 22 и чл. 42 от Закона за признаване, изпълнение и изпращане на решения за конфискация или отнемане и решения за налагане на финансови санкции /ЗПИИРСОФС/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ПРЕПРАЩА към дирекция „Бюджет и финанси“ по компетентност. 

9. ОТНОСНО: 	Писмо от съдия Екатерина Николова от Окръжен съд– гр. Благоевград

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1.  ПРИЕМА ЗА СВЕДЕНИЕ, тъй като въпросите са изпратени до компетентните комисии. 

  ДОПЪЛНИТЕЛНИ ТОЧКИ:

10. ОТНОСНО:  Проект на наредба за извършване на процесуални действия и удостоверителни изявления в електронна форма.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. На основание чл. 26, ал. 3 от Закона за нормативните актове проектът на Наредба за извършване на процесуални действия и удостоверителни изявления в електронна форма, да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка на въздействието по чл. 20 от с.з.
14.2. Срокът за предложения и становища по проекта на Наредба за извършване на процесуални действия и удостоверителни изявления в електронна форма, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
14.3. Изпраща проекта на дирекция „Бюджет и финанси“ за финансова обосновка.
14.4. Да се изпрати съобщение до всички административни ръководители в органите на съдебната власт за публикувания проект на Наредбата  в раздел „Обществени консултации“ на интернет страницата на Висшия съдебен съвет.
14.5. На основание чл.360е от ЗСВ проектът на Наредба за извършване на процесуални действия и удостоверителни изявления в електронна форма да се изпрати на министъра на правосъдието и на председателя на Държавна агенция „Електронно управление“, за съгласуване.

11. ОТНОСНО: Отчет за дейността на Комисията по предложенията и атестирането на съдии, прокурори и следователи към ВСС за 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. ПРИЕМА ЗА СВЕДЕНИЕ отчета за дейността на Комисията по предложенията и атестирането на съдии, прокурори и следователи към ВСС за 2016 г.

                                                                    ПРЕДСЕДАТЕЛ
                                                                    НА КОМИСИЯТА:	/п/	     
             ЮЛИАНА КОЛЕВА